paragraph_text: Bezvučni zubni tjesnačnik (bezvučni dentalni frikativ) suglasnik je kojim se koristi u nekim jezicima. Znak za bezvučni zubni tjesnačnik u međunarodnoj fonetskoj abecedi (IPA) jest <nowiki>[θ]</nowiki>. Mnogo vrlo poznatih i raširenih jezika nema ovaj glas, primjerice njemački, portugalski ili japanski jezik. Glas postoji u engleskom jeziku, a pojavljuje se u riječima poput thin, thing, cloth i drugim. Engleski ima i zvučni zubni tjesnačnik koji se također obilježava digrafom th kao u riječi that.